sagorsarker/bangla-wikipedia huggingface dataset:
নদী গবেষণা ইনস্টিটিউট

নদী গবেষণা ইনস্টিটিউট (আরআরআই বা বাংলায় নগই) হল বাংলাদেশের একটি গবেষণা প্রতিষ্ঠান যা প্রধানত বাংলাদেশের বন্যা নিয়ন্ত্রণ, নদীর নাব্যতারক্ষা ও পাললিকীকরণ, সেচব্যবস্থা এবং নদীর তীর সংরক্ষণ কাজে জরিপ পরিচালনা ও ব্যবস্থা গ্রহণের কাজ করে থাকে এবং এটি ফরিদপুরে অবস্থিত। এই জাতীয় প্রতিষ্ঠানটি গণপ্রজাতন্ত্রী বাংলাদেশ সরকারের পানিসম্পদ মন্ত্রনালয়ের অধীন একটি সংবিধিবদ্ধ সংস্থা। নদী গবেষণা ইনস্টিটিউট তিনটি বিভাগের সমন্বয়ে গঠিতঃ হাইড্রলিক রিসার্চ, জিওটেকনিক্যাল রিসার্চ এবং অর্থ ও প্রশাসন পরিদপ্তর।
১৯৪৮ সালে প্রতিষ্ঠিত "হইড্রলিক রিসার্চ ল্যাবরেটরি"-র সাথে একীভূত হয়ে ১৯৭৭ সালে ঢাকায় নদী গবেষণা ইনস্টিটিউটের জন্ম হয়। ১৯৮৯ সালের ১লা জুলাই এটি ঢাকা থেকে ফরিদপুরে স্থানান্তরিত হয়।
বাংলাদেশে নদী গবেষণা ইনস্টিটিউট ১৯৯১ সাল থেকে টেকনিক্যাল জার্নাল (পেশাগত জার্নাল) নামে জার্নাল প্রকাশ করে আসছে। টেকনিক্যাল জার্নাল ২০০০ সালে আইএসএসএন কর্তৃক আন্তর্জাতিক স্বীকৃতি লাভ করে এবং এটি ক্রম হিসেবে রেজিস্ট্রিকৃত হয়।
বাংলাদেশ ধান গবেষণা ইনস্টিটিউট

বাংলাদেশ ধান গবেষণা ইনস্টিটিউট কৃষি মন্ত্রণালয়ের অধীনে একটি স্বায়ত্তশাসিত প্রতিষ্ঠান। এটি ১৯৭০ সালের ১ অক্টোবর "পূর্ব পাকিস্তান ধান গবেষণা ইনস্টিটিউট" নামে কাজ শুরু করে। স্বাধীনতার পর এটি বাংলাদেশ ধান গবেষণা ইনস্টিটিউট আইন, ১৯৭৩ অনুযায়ী প্রতিষ্ঠিত হয় ও এটির নতুন নামকরণ করা হয় বাংলাদেশ ধান গবেষণা ইনস্টিটিউট। এই প্রতিষ্ঠান খাদ্য চাহিদার সাথে সঙ্গতি রেখে নিত্য নতুন ধানের জাত ও প্রযুক্তি উদ্ভাবনের চেষ্টায় নিয়োজিত। সংক্ষেপে এই সংস্থাটি ব্রি বা বি আর আর আই (বাংলাদেশ রাইচ রিচার্স ইনস্টিটিউট) নামেও পরিচিত। ৯ জানুয়ারি, ২০২৪ পর্যন্ত ব্রি উদ্ভাবিত সর্বমোট ধানের জাতের সংখ্যা ১১৫টি। (সর্বশেষ:কৌলিক সারিটি ব্রি ধান১০৮)
ঢাকার জেলার ৩৬ কিলোমিটার উত্তরে গাজীপুর জেলার জয়দেবপুরে এই সংস্থার সদর দপ্তর অবস্থিত। সদর দপ্তরে ৭৬.৮৩ একর পরীক্ষণ মাঠ, ১টি জার্মপ্লাজম ব্যাংক, ১০ টি নেট হাউস, ১০ টি গ্রিন হাউস, ২০ টি গবেষণাগার রয়েছে। সারাদেশে এই ইনস্টিটিউটের ১১টি আঞ্চলিক অফিস রয়েছে। এগুলোর অবস্থান- কুমিল্লা, হবিগঞ্জ, সোনাগাজী, ফরিদপুর, বরিশাল, রাজশাহী, রংপুর, কুষ্টিয়া, সাতক্ষীরা, সিরাজগঞ্জ এবং গোপালগঞ্জ।
ব্রি’র মহাপরিচালক এর অধীনে ১৩ সদস্য বিশিষ্ট বোর্ড অব ম্যানেজমেন্ট এই প্রতিষ্ঠান পরিচালনা করে থাকে। প্রতিষ্ঠানটির ১৯টি গবেষণা বিভাগ, ৩ টি সাধারণ সেবা বিভাগ এবং ৮ টি প্রশাসনিক শাখা আছে। মোট ২৪৯ জন বিজ্ঞানীসহ সর্বমোট ৬৭৩ জন কর্মরত।
এই আঞ্চলিক কার্যালয় ১৯৭০ সালে প্রতিষ্ঠিত হয়, যা কুমিল্লার চম্পকনগরে অবস্থিত। এই কার্যালয় মোট ২৮.৯৪ হেক্টর জমির উপর অবস্থিত। এর মধ্যে ২২ হেক্টর জমি গবেষণার কাজে ব্যবহার করা হয়। কার্যালয় টি ৬ জন বৈজ্ঞানিক কর্মকর্তা সহ মোট ৩৩ জন জনবল দিয়ে পরিচালিত হয়।
এই আঞ্চলিক কার্যালয় ১৯৭৮ সালে ১২.৭৮ হেক্টর জমির উপর প্রতিষ্ঠিত হয়। কার্যালয় টি ৭ জন বৈজ্ঞানিক কর্মকর্তা সহ মোট ২৫ জন জনবল দিয়ে পরিচালিত হয়।
১৯৯১ সালে ৬ হেক্টর জমির উপর প্রতিষ্ঠিত এই কার্যালয়ে ৩ জন বৈজ্ঞানিক কর্মকর্তা সহ মোট ১১ জন কর্মরত আছে।
এটি ১৯৯৬ সালে প্রতিষ্ঠিত হলেও এখনো নিজস্ব কোন জমি বা খামার গড়ে উঠেনি। গবেষণার কাজের জন্য চাষীদের জমি ও বাংলাদেশ পানি উন্নয়ন বোর্ডের জমি ব্যবহার করা হয়।
আঞ্চলিক কার্যালয়, খুলনা, (এখন সাতক্ষীরা) ১৯৮৫ সালে প্রতিষ্ঠিত হলেও এর গবেষণা  কার্যক্রম ১৯৯৬ সালে খুলনার নিরালায় ভাড়া বাড়িতে শুরু করা হয়, যা পরবর্তীতে ০১ আগস্ট ১৯৯৯ সালে সাতক্ষীরা শহরে স্থানান্তর করা হয়।
বাংলাদেশ ধান গবেষণা ইনস্টিটিউট (ব্রি) কর্তৃক উদ্ভাবিত উচ্চফলনশীল এবং হাইব্রিড ধানকে ব্রি ধান বলা হয়। ব্রি কর্তৃক উদ্ভাবিত ধানের মধ্যে রয়েছে খরা, বন্যা, লবণসহিষ্ণু, জিংকসমৃদ্ধ, ডায়াবেটিকস রাইসসহ অধিক উচ্চফলনশীল ধান। ১৯৭০ থেকে ২০২৩ সাল পর্যন্ত ১১৩ জাতের ধান উদ্ভাবন করেছে এ প্রতিষ্ঠান। এর মধ্যে ৮টি হাইব্রিড ও ১০৫টি ইনব্রিড। উদ্ভাবিত বিভিন্ন ধানের মধ্যে রয়েছে ব্রি ধান-২৮, ব্রি ধান-২৯, ব্রি ধান-৩৩, ব্রি ধান-৪৩, ব্রি ধান-৪৭, ব্রি ধান-৫০, ব্রি ধান-৬৩, ব্রি ধান-৭০, ব্রি ধান-৭৫, ব্রি ধান-৭৬ (জোয়ার-ভাটাসহনশীল জাত), ব্রি ধান-৭৭ (জোয়ার-ভাটাসহনশীল জাত), ব্রি ধান-৮০, ব্রি ধান-৮১, ব্রি ধান-৮৪, ব্রি ধান-৮৬, ব্রি ধান-৮৮, ব্রি ধান-৮৯, ব্রি ধান-৯০, বঙ্গবন্ধু ধান-১০০ (জিংকসমৃদ্ধ জাত) ইত্যাদি জাত।
বাংলাদেশ বন গবেষণা ইনস্টিটিউট

বাংলাদেশ বন গবেষণা ইনস্টিটিউট, বাংলাদেশের বনসম্পদ, যা প্রয়োজনের তুলনায় সীমিত, তার রক্ষণা-বেক্ষণ ও পরিচর্যা এবং নতুন বনাঞ্চল সৃষ্টি, এ সংক্রান্ত গবেষণা পরিচালনার দায়িত্বে থাকা দেশের একমাত্র জাতীয় প্রতিষ্ঠান। এটি সংক্ষেপে বিএফআরআই (BFRI=Bangladesh Forest Research Institute) নামে পরিচিত। এর প্রধান কার্যালয় চট্টগ্রামে অবস্থিত।
বনজ সম্পদের সুষ্ঠু ব্যবহারের প্রযুক্তি উদ্ভাবনের লক্ষ্যে ১৯৫৫ সালে পাকিস্তানের কেন্দ্রীয় সরকারের এক আদেশ বলে "ফরেস্ট প্রোডাক্ট ল্যাবরেটরী" নামে চট্টগ্রামে এই প্রতিষ্ঠানের জন্ম হয়। যা ১৯৭১ সালের পরবর্তী সময়ে নির্বাহী আদেশে বন অধিদপ্তরের অধীনে 'বাংলাদেশ বন গবেষণা প্রতিষ্ঠান নামকরণ করা হয়। বর্তমানে প্রতিষ্ঠানটি পরিবেশ, বন ও জলবায়ু পরিবর্তন মন্ত্রণালয় এর অধীনন্থ একটি সংস্থা হিসেবে কাজ করছে।
প্রতিষ্ঠানটির গবেষণা কার্যক্রম বন ব্যবস্থাপনা উইং ও বনজ সম্পদ উইং এর অধীনে ১৭টি গবেষণা বিভাগ, ১টি শাখা ও ১টি কেন্দ্রের আওতায় পরিচালিত হয়ে থাকে।
বাংলাদেশ কৃষি গবেষণা কাউন্সিল

বাংলাদেশ কৃষি গবেষণা কাউন্সিল বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। "জাতীয় কৃষি গবেষণা পদ্ধতি" সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। এর সদরদপ্তর ঢাকায় অবস্থিত।
রাষ্ট্রপতির আদেশ নং ৩২- "বাংলাদেশ কৃষি গবেষণা পরিষদ আদেশ, ১৯৭৩" বলে ৫ এপ্রিল, ১৯৭৩ সালে এই প্রতিষ্ঠানের জন্ম হয়। পরবর্তীতে জাতীয় পর্যায়ে কৃষির কার্যপরিধি অধিকতর বৃদ্ধি, সুসংহত ও জোরদার করার লক্ষ্যে ১৯৯৬ সালে "বাংলাদেশ কৃষি গবেষণা কাউন্সিল আইন, ১৯৯৬" পুনঃপ্রনয়ন করা হয়। এই আইনের আওতায় কৃষি খাতের অধীন শস্য, প্রাণিসম্পদ, মৎস্য ও বন বিষয়ক মন্ত্রণালয়ের সাথে সংশ্লিষ্ট দশটি জাতীয় গবেষণা ইনষ্টিটিউট ও বাংলাদেশ কৃষি গবেষণা কাউন্সিলকে নিয়ে জাতীয় কৃষি গবেষণা সিস্টেম (নার্স) পুনঃর্গঠিত হয়।
বাংলাদেশ কৃষি গবেষণা ইনস্টিটিউট আইন, ২০১২ মোতাবেক ১২টি কৃষি গবেষণা ইনস্টিটিউট নিয়ে গঠন করা হয় জাতীয় কৃষি গবেষণা সিস্টেম (নার্স)।
ঠাট

ঠাট বা মেল হচ্ছে ভারতীয় শাস্ত্রীয় সঙ্গীতের এক ধরনের সাঙ্গীতিক প্রকাশ যা মূলতঃ রাগ সঙ্গীতকে শ্রেণীবদ্ধ করেছে। ঠাট এক বিশেষ শ্রেণীর স্বর সমগ্র। প্রতিটি ঠাটই ভিন্ন ভিন্ন শুদ্ধ ও বিকৃত সুরের সমন্বয়ে গঠিত। একটি সপ্তকের ১২টি ঘরের মধ্যে ৭টি করে স্বর নিয়ে এক-একটি ঠাট গঠিত হয়েছে।
মেল স্বর-সমূহের এক বিশিষ্ট রচনা যার থেকে উৎপন্ন হয়।
ঠাটের নিম্নলিখিত বিশিষ্টগুলি উল্লেখযোগ্য:
একটি ঠাটের অধীনে অনেকগুলো রাগ থাকে।
অপর দিকে এই সাতটি শুদ্ধ স্বর এর মধ্যে ৫টি স্বর এর বিকৃত রূপ রয়েছে:
র → ঋ (কোমল রে)
গ → জ্ঞ (কোমল গা)
ম → হ্ম (তীব্র/কড়ি মা)
ধ → দ (কোমল ধা)
ন → ণ (কোমল নি)
পণ্ডিত বিষ্ণুনারায়ণ ভাতখণ্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সঙ্গীতের রাগ সমূহকে দশটি ঠাট বা শ্রেণীতে বিন্যস্ত করেছেন । মোটামুটিভাবে এই শ্রেণী বিভাজনই সর্বজন গৃহীত। এই রাগ-রাগিনী নিম্নলিখিত ১০টি মুখ্য ঠাটের উপরেই বিভাজিত।
সকল ঠাট থেকেই রাগ উৎপন্ন হতে পারে না। মুষ্টিমেয় কয়েকটি মাত্র ঠাট থেকে রাগ উৎপন্ন হয় এবং রাগ উৎপাদক সেই বিশেষ ঠাটগুলিকে বলা হয় জনক ঠাট। হিন্দুস্তানি সংগীতে প্রচলিত ১০টি ঠাটকেই জনক বলা চলে।
দাক্ষিণাত্যের পণ্ডিত ব্যঙ্কটমুখী তাঁর ‘চতুর্দশী প্রকাশিকা’ গ্রন্থে গণিতশাস্ত্রের সাহায্যে প্রমাণ করেছেন যে ১২টি স্বর থেকে মোট ৭২টি ঠাট উৎপন্ন হতে পারে। প্রথমত তিনি সা, ঋা, রা, জ্ঞা, মা, হ্মা, পা, দা, ধা, ণা, না—এই ১২টি স্বর থেকে তীব্র-মধ্যম বাদ দিয়ে তার-ষড়জ অন্তর্ভুক্ত করে ১২টি স্বর নিয়েছেন এবং ৬টি করে এগুলি পূর্বাঙ্গ ও উত্তরাঙ্গ এই দুইভাগে বিভক্ত করেছেন, যেমন—
৭২টি ঠাটের মধ্যে ব্যঙ্কটমুখী মাত্র ১৯টি ব্যবহার করেছেন।
পণ্ডিত ব্যঙ্কটমুখীর পদ্ধতি অনুসরণ করে উত্তর ভারতীয় সংগীতে ঠাটের সংখ্যা হয়েছে ৩২।
এখানে ব্যঙ্কটমুখীর মত একই স্বরের শুদ্ধ ও বিকৃত রূপকে পাশাপাশি ব্যবহার করা হয়নি। এখানেও সপ্তকের উত্তরাঙ্গ ও পূর্বাঙ্গ—এই দুই ভাগে ভাগ করা হয়েছে, এবং প্রথমে তীব্র-মধ্যমকে বাদ দেওয়া হয়েছে।
বাংলাদেশ মেরিন একাডেমি, চট্টগ্রাম

বাংলাদেশ মেরিন একাডেমি বাংলাদেশের একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত। বাংলাদেশ মেরিন একাডেমি বাংলাদেশের চট্টগ্রামে অবস্থিত মার্চেন্ট নেভির অফিসার ক্যাডেটের জন্য একটি রেজিমেন্টাল মেরিটাইম ট্রেনিং একাডেমি । এই একাডেমি আন্তর্জাতিক সমুদ্রযাত্রায় নিয়োজিত জাতীয় ও বিদেশী পতাকাবাহী জাহাজের জন্য মেরিন অফিসার ক্যাডেটদের বিকাশ ও প্রশিক্ষণ দেয়।
বর্তমানে বাংলাদেশ মেরিন একাডেমি বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। তৎকালীন প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন।
মেরিন একাডেমি প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমির পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর 180(ছেলে-160 জন ,মেয়ে-20 জন) ক্যাডেট একাডেমিতে ভর্তি হয়। প্রতিষ্ঠাকাল থেকে এ পর্যন্ত একাডেমি হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন। 
মেরিন একাডেমি নিম্নের বিশ্ববিদ্যালয় গুলির অধীনে নিবন্ধিত:
বাংলাদেশ মেরিন একাডেমি বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে।
তারামণ্ডলের তালিকা

সমসাময়িক জ্যোতির্বিদ্যায় ৮৯ টি তারামণ্ডল আন্তর্জাতিক জ্যোতির্বিজ্ঞান ইউনিয়ন (আইএইউ) কর্তৃক স্বীকৃত। প্রতিটি তারামণ্ডল আকাশের একটি অঞ্চল, যা বিষুবাংশ এবং বিষুবলম্বের অর্ক দ্বারা সজ্জিত। এগুলো একসাথে পুরো আকাশে বিস্তৃত, এগুলোর সীমানা আন্তর্জাতিক জ্যোতির্বিজ্ঞান ইউনিয়ন কর্তৃক ১৯২৮ সালে গৃহীত এবং ১৯৩০ সালে প্রকাশিত হয়েছিল।
অলবার্সের হেঁয়ালি

অলবার্সের হেঁয়ালি, (অন্ধকার রাতের আকাশের প্যারাডক্স নামেও পরিচিত), এটি জ্যোতির্পদার্থবিদ্যা এবং ভৌত সৃষ্টিতত্ত্বের একটি যুক্তি যা বলে যে রাতের আকাশের অন্ধকার একটি অসীম এবং চিরন্তন স্থির মহাবিশ্বের অনুমানের সাথে দ্বন্দ্ব করে। অনুমানমূলক ক্ষেত্রে যে মহাবিশ্ব স্থির, বৃহৎ পরিসরে একজাতীয়, এবং অসীম সংখ্যক তারা দ্বারা জনবহুল, পৃথিবীর যেকোন দৃষ্টি রেখা অবশ্যই একটি তারার পৃষ্ঠে শেষ হতে হবে এবং তাই রাতের আকাশ সম্পূর্ণভাবে আলোকিত এবং খুব বেশি উজ্জ্বল হওয়া উচিত। এটি রাতের পর্যবেক্ষিত অন্ধকার এবং অ-অভিন্নতার বিরোধিতা করে। 
জার্মান জ্যোতির্বিজ্ঞানী হাইনরিখ অলবার্স ১৮২৬ সালে এই কূটাভাসটি আবিষ্কার করেন। খুব সাধারণ একটি প্রশ্ন নিয়ে এই কূটাভাসটি তৈরি হয়েছে। তা হলো: "রাতের আকাশ অন্ধকার কেন?" মহাবিশ্ব যদি সুষমভাবে তারাপূর্ণ হতো তাহলে যেদিকেই তাকাই না কেন আমাদের দৃষ্টি কোন না কোন তারার পৃষ্ঠে গিয়ে পৌঁছানোর কথা আর সেক্ষেত্রে রাতের আকাশ অন্ধকার হওয়ার কথা নয়। এই প্রশ্নের উত্তর দিতে যেয়েই কূটাভাসটির সৃষ্টি।
কূটাভাস

কূটাভাস (ইংরেজি - Paradox, গ্রীক - παράδοξος) বলতে একটি আংশিক সত্য বিবৃতি বা প্রস্তাবনা বুঝায় যা সাধারণ চিন্তাধারার সাথে একটি বিরোধের সৃষ্টি করে।যা যৌক্তিকভাবে সত্য নয়,আবার মিথ্যাও নয়।যেমন:সক্রেটিসের বিখ্যাত একটি উক্তি"আমি জানি যে,আমি কিছুই জানিনা"
এখন সমস্যা হচ্ছে;যদি সক্রেটিসের প্রথম বাক্য সত্য হিসেবে ধরে নেই"আমি জানি যে"তাহলে তার দ্বিতীয় বাক্য ভুল"আমি কিছুই জানিনা"আবার তার দ্বিতীয় বাক্য সত্য হিসেবে ধরে নিলে "আমি কিছুই জানিনা"প্রথম বাক্য ভুল কারণ সক্রেটিস জানে যে, সে কিছুই জানেনা।
আরও একটি বিখ্যাত প্যারাডক্স হচ্ছে:আমারা সবাই জানি যে,ঈশ্বর হচ্ছেন সর্বশক্তিমান। কিন্তু তাকে যদি বলা হয়"এমন কোন বস্তু তৈরী করার কথা, যা তিনি নিজেও উঠাতে পারবেন না"তাহলে কি হবে?প্রথমত তিনি যদি বস্তুটি উঠাতে ব্যর্থ হোন, তাহলে বলতে হবে তিনি সর্বশক্তিমান নন!আর যদি উঠাতে সক্ষম হোন,তাহলে বলতে হবে তিনি বস্তুটি ঠিকভাবে তৈরী করেননি সেই ক্ষেত্রেও বলতে হবে তিনি সর্বশক্তিমান নন!
হেঁয়ালির তালিকা

মিথ্যাবাদী কূটাভাসটি খ্রিষ্টপূর্ব ৬ষ্ঠ শতকের কূটাভাস,যেখানে এপিমেনাইডেস বলেন,ক্রিটের সকল নাগরিকই মিথ্যাবাদী। কিন্তু তিনি নিজেও ক্রিটের নাগরিক হওয়ায় এটা প্রমাণিত হয় যে তিনি নিজেও মিথ্যাবাদী।কিন্তু তা সত্য হলে তার উক্তিটি মিথ্যা হয়ে যায় এবং একটি বিতর্কের সৃষ্টি হয়। এটাই মিথ্যাবাদী কূটাভাস।
উপকথা

উপকথা হলো সাহিত্যের একটি ধরন, যাতে বিভিন্ন প্রাণী, কিংবদন্তিতুল্য সৃষ্টি, উদ্ভিদ, জড় বস্তু এবং প্রাকৃতিক উপাদানকে মনুষ্য ক্ষমতা প্রদান করা হয় (যেমন মনুষ্য ভাষায় কথা বলা) এবং তাদের জবানিতে গদ্য বা পদ্য ছন্দে ছোট কাল্পনিক গল্প বিবৃত হয়। এই গল্পগুলোর পরিণতিতে একটি বিশেষ নৈতিক শিক্ষা প্রদান করা হয়।
উপকথা নীতিকথা থেকে ভিন্ন কারণ নীতিকথায় প্রাণী, উদ্ভিদ, জড় বস্তু ও প্রাকৃতিক উপাদানকে কথা বলা বা অন্যান্য মনুষ্য ক্ষমতা প্রদান মূল চরিত্র হিসেবে দেখানো হয় না। তবে এই দুয়ের ব্যবহারের স্পষ্ট পার্থক্য লক্ষণীয় নয়। নিউ টেস্টামেন্টের কিং জেমসের সংস্করণে টিমোথির নিকট প্রথম চিঠি, টিমোথির নিকট দ্বিতীয় চিঠি, টাইটাসের নিকট চিঠি এবং পিটারের নিকট প্রথম চিঠিতে "μῦθος" ("পুরাণ") কে "উপকথা" হিসেবে অনুবাদ করা হয়েছে।
ইকবাল (দ্ব্যর্থতা নিরসন)

ইকবাল () একটি ফারসি শব্দ, যার অর্থ "ভাগ্য"। এটি মধ্যপ্রাচ্য, মধ্য এশিয়া, ও দক্ষিণ এশিয়ায় একটি প্রচলিত নাম।
ইকবাল দ্বারা বোঝানো যেতে পারেঃ
গাণিতিক কাম্যতমকরণ

গণিতে, কম্পিউটার বিজ্ঞানে এবং অর্থশাস্ত্রে কাম্যতমকরণ (optimization) বা গাণিতিক প্রোগ্রামিং (mathematical programming) বলতে একটি সেটে বিদ্যমান অনেকগুলো বিকল্প থেকে কাম্যতম বা সর্বোচ্চ সন্তুষ্টিবিধায়ক বিকল্পটি বেছে নেয়াকে বোঝায়।
সাধারণত এটি দিয়ে এমন সব সমস্যা নিয়ে গবেষণা বোঝায়, যেখানে একটি নির্দিষ্ট সেট থেকে কোন বাস্তব বা পূর্ণসংখ্যা চলকের মান প্রণালীবদ্ধভাবে পছন্দ করার মাধ্যমে কোন বাস্তব ফাংশনের সর্বোচ্চ বা সর্বনিম্ন মান বের করার চেষ্টা করা হয়।
কাম্যতমকরণের প্রথম কৌশল হল গাউসের ঢালুতম-অবতরণ পদ্ধতি। ঐতিহাসিকভাবে কাম্যতমকরণের গবেষণার অনেকটাই রৈখিক বিশ্লেষণ তথা রৈখিক প্রোগ্রামিংয়ের (linear programming) গবেষণার সাথে জড়িত ছিল। ১৯৪৭-এ জর্জ ডানৎসিখের সিম্প্লেক্স অ্যালগরিদম রৈখিক প্রোগ্রামিং গবেষণার একটি মাইলফলক ধরা হয়।
নিচে কাম্যতমকরণ গবেষণার গুরুত্বপূর্ণ গণিতবিদদের একটি নির্বাচিত তালিকা দেয়া হল:
সমস্যাটিকে নিচের উপায়ে লেখা যায়
গ্রেট বুক্‌স অব দ্য ওয়েস্টার্ন ওয়ার্ল্ড

গ্রেট বুকস্ অফ দ্য ওয়েস্টার্ন ওয়ার্ল্ড () বইয়ের একটি সিরিজের নামে যা যুক্তরাষ্ট্র থেকে ১৯৫২ সালে এনসাইক্লোপিডিয়া ব্রিটানিকা কর্তৃক প্রকাশিত হয়েছিল। এতে ৫৪ খণ্ডের মধ্যে সকল বিখ্যাত পশ্চিমা লেখক ও বিজ্ঞানীদের রচনাসমূহ একত্রিত করার চেষ্টা করা হয়েছে। বর্তমানে ৬০ খণ্ডে এর দ্বিতীয় সংস্করণ প্রকাশিত হয়েছে।
খন্ড ১
খন্ড ২
খন্ড ৩
খন্ড ৪
খন্ড ৫
খন্ড ৬
খন্ড ৭
খন্ড ৮
খন্ড ৯
খন্ড ১০
খন্ড ১১
খণ্ড ১২
খণ্ড ১৩
খণ্ড ১৪
খণ্ড ১৫
খণ্ড ১৬
খণ্ড ১৭
খণ্ড ১৮
খণ্ড ১৯
খণ্ড ২০
খণ্ড ২১
খণ্ড ২২
খণ্ড ২৩
খণ্ড ২৪
খণ্ড ২৫
খণ্ড ২৬
খণ্ড ২৭
খণ্ড ২৮
খণ্ড ২৯
খণ্ড ৩০
খণ্ড ৩১
খণ্ড ৩২
খণ্ড ৩৩
খণ্ড ৩৪
খণ্ড ৩৫
খণ্ড 36
খণ্ড ৩৭
খণ্ড ৩৮
খণ্ড ৩৯
খণ্ড ৪০
খণ্ড ৪১
খণ্ড ৪২
খণ্ড ৪৩
খণ্ড ৪৪
খণ্ড ৪৫
খণ্ড ৪৬
খণ্ড ৪৭
খণ্ড ৪৮
খণ্ড ৪৯
খণ্ড ৫০
খণ্ড 51
খণ্ড 52
খণ্ড 53
খণ্ড 54
দ্বিতীয় সংস্করণের জন্য সূচিপত্র:
Volume 20
Volume 23
Volume 31
Volume 34
Volume 43
Volume 44
Volume 45
Volume 46
Volume 47
Volume 48
Volume 52
The six volumes of 20th century material consisted of the following:
Volume 55
Volume 56
Volume 57
Volume 58
Volume 59
Volume 60
প্রায়োরি অফ সায়োন

প্রায়োরি অফ সায়োন (Prieuré de Sion, ইংরেজি:Priory of Sion) প্রায় হাজার বছরের পুরনো একটি গুপ্ত সংগঠন যাদেরকে অনেক ষড়যন্ত্রমূলক তত্ত্বের জন্য দায়ী করা হয়। ড্যান ব্রাউনের বিখ্যাত উপন্যাস দ্য দা ভিঞ্চি কোডে এই সংগঠন নিয়ে বিস্তর পটভূমি রচনা করা হয়েছে। এতে এই সংগঠনকে একটি প্রাচীন রহস্যময় ধর্মের অনুসারীদের প্রতিষ্ঠিত বলে উল্লেখ করা হয়েছে। ধারণা করা হয় একাদশ শতাব্দীতে এই সংগঠনটি প্রতিষ্ঠা লাভ করে।এদের মূল লক্ষ হল খ্রিস্টের বংশধরদের রক্ষা করা।তারা মনে করেন খ্রিস্ট ম্যারী ম্যাগডেনেল এর সাথে বিবাহ বন্ধনে আবদ্ধ হয়েছিলেন। কিন্তু এই ব্যাপারটি অনেকেই বিশ্বাস করেন না। আর প্রায়োরিরা প্যাগান ধর্মাবলম্বী।
বিভিন্ন সূত্র থেকে অভিযোগ করা হয় যে প্রায়োরি অফ সায়োন একাদশ শতকে প্রতিষ্ঠিত একটি গোপন সংগঠন যারা যীশু খ্রিস্টের রক্তের ধারা সংশ্লিষ্ট গোপন তথ্যসমূহ রক্ষা করার জন্য কাজ করে। মধ্যযুগে নাইট টেম্পলার নামে যে সশস্ত্র বাহিনী সৃষ্টি হয়েছিলো তা প্রায়োরির সামরিক শাখা হিসেবে বিবেচিত হয়। প্রায়োরি অফ সায়োনের প্রধানরা গ্র্যান্ড মাস্টার নামে পরিচিত। লিওনার্দো দা ভিঞ্চি, ভিক্টর হুগো এবং আইজাক নিউটনের মত বিশিষ্ট বিজ্ঞানী ও সাহিত্যিকদেরকে প্রায়োরির গ্র্যান্ড মাস্টার হিসেবে অভিযুক্ত করা হয়।
প্রায়োরি অফ সায়োন একজন গ্র্যান্ড মাস্টার বা Nautonnier দ্বারা পরিচালিত হয়। নিম্নোক্ত তালিকাটি পিয়েরে প্ল্যান্টার্ড "Philippe Toscan du Plantier" ছদ্মনামে ১৯৬৭ সালে প্রকাশ করেন। প্রকাশিত নথিটির নাম ছিল: Secret Dossiers of Henri Lobineau
গ্র্যান্ড মাস্টারদের দ্বিতীয় তালিকাটি ১৯৮৯ সালের সেপ্টেম্বর ৩ তারিখে Vaincre No. ৩ - এর ২২নং পৃষ্ঠায় প্রকাশিত হয়।
ইস্কিলাস

ইস্কিলাস (; গ্রিক ভাষায়: Αἰσχύλος; ইংরেজি ভাষায়: Aeschylus) (জন্ম: ৫২৫ খ্রিস্টপূর্ব — মৃত্যু: ৪৫৬ খ্রিস্টপূর্ব) একজন প্রাচীন গ্রিক নাট্যকার। তিনি প্রাচীনতম তিনজন গ্রিক ট্র্যাজেডি রচয়িতাদের মধ্যে একজন, যাদের লেখা সম্পূর্ণ হারিয়ে যায়নি। অন্য দুইজন হলেন সফোক্লেস এবং ইউরিপিদেস।
ইস্কিলাস জন্মেছিলেন এথেন্সের কাছাকাছি একটা ছোট্ট জনপদে, খ্রিস্টপূর্ব ৫২৫ অব্দে। তার পিতা ইউফেরিয়ান ছিলেন এথেন্সের প্রাচীন অভিজাতবর্গের মধ্যে একজন।
ইস্কিলুস প্রথমে ম্যারাথন ও পরবর্তীকালে সালামিসে পারস্যবাহিনীর সাথে গ্রীকদের যুদ্ধে গ্রীকদের হয়ে লড়াই করেন বলে মনে করা হয়। যুদ্ধে গ্রীকদের বিপর্যয় ও দুঃখবোধ তাকে ট্র্যাজেডি রচনাতে অণুপ্রাণিত করে। মানব জীবনের দুঃখ হতাশা তার মনের মধ্যে এক গভীর বেদনাবোধ জাগিয়ে তোলে,যা তিনি তার নাট্যঙ্গাগিকের মাধ্যমে উন্মোচিত করেছেন আর পেয়েছেন ট্র্যাজেডির প্রথম স্রষ্টার আসন।
ইস্কিলুস দীর্ঘ ৪০ বছর নাট্য চর্চায় নিমগ্ন ছিলেন। মৃত্যুর ৩ বছর আগে তার সুবিখ্যাত ত্রয়ী নাটক ওরেস্টিয়া (খ্রি.পূ. ৪৫৮) রচনার আগ পর্যন্ত নাটক রচনাতে তিনি ছিলেন ক্ষান্তিহীন। অভিধান লেখক সুইদাদের মতে ইস্কিলুস তার জীবনকালে ৯০ টির মত নাটক রচনা করে গিয়েছেন,যার মধ্যে সাতটি নাটক অখণ্ডিত অবস্থায় আমাদের প্রজন্মের হাতে পৌছে। নাট্যজগতে তার প্রবেশের আগেই মূলত প্রোটিনাসের হাতে সূচিত হয়েছিল স্যাটায়ার নাটকের সমৃদ্ধ ধারা। তখনকার নাটক ছিল কোরাস সমৃদ্ধ। কোরাসের কাজ হল নাটিকের সূচনা ও কাহিনী দীর্ঘ ভাষনের মাধ্যমে আবৃত্তি করা। ইস্কিলুস প্রথম নাটকে অভিনেতা যুক্ত করেন এবং নাটককে একটা প্রাণবন্ত রূপ উপহার দেন। এছাড়া নাটকে কুশীলবদের সংখ্যা বাড়ানো ও পোশাকে বৈচিত্র আনা তার অনবদ্য অবদান।
তার রচিত নাটক গুলার মধ্যে রয়েছে "দ্য ওরেস্টিয়া”,"প্রমিথিউস বাউন্ড”,"আনবাউন্ড প্রমিথিউস””দ্য পার্সিয়ান”, “সেভেন এগেনেস্ট থিবস”,”দ্য সাপ্লিয়ান্ট” প্রভূতি।
খ্রিস্টপূর্ব ৪৫৬ অব্দে ৬৯ বছর বয়সে তিনি পরলোক গমন করেন। তবে তার নিজের লেখা সমাধি ফলকে তিনি নিজেকে একজন যোদ্ধা বলেই পরিচয় দিয়েছেন আর আড়াল করে গেছেন নিজের সাহিত্য প্রতিভাকে। তার সমাধি ফলকে লেখা হয়-
গুটেনবের্গ প্রকল্প

গুটেনবার্গ প্রকল্প (Project Gutenberg) বিশ্বের সাহিত্য-সাংস্কৃতিক রচনাসমূহের অনলাইন সংগ্রহ গড়ে তোলার কাজে নিয়োজিত একটি স্বেচ্ছাসেবামূলক প্রকল্পের নাম। যার উদ্দেশ্য "ই-বুক তৈরি ও বিতরণে উৎসাহ প্রদান করা"। ১৯৭১ সালে মাইকেল এস. হার্ট প্রতিষ্ঠিত এই প্রকল্পটি পৃথিবীর প্রাচীনতম ডিজিটাল গ্রন্থাগার হিসেবে চিহ্নিত। এই প্রকল্পের অধিকাংশ সংগ্রহই হচ্ছে পাবলিক ডোমেইনের অন্তর্গত বইসমূহের ই-টেক্সট যা অনলাইনে পড়া যায়। ডাউনলোড করার মাধ্যমে অফলাইনেও পড়ার সুযোগ রয়েছে। বইগুলো বিভিন্ন ফরম্যাটে রয়েছে যার যে কোনটি ডাউনলোড করা যায় সম্পূর্ণ বিনামূল্যে। প্রকল্পটির দাবি অনুযায়ী, ২০১৩ সালের মার্চ পর্যন্ত এর সংগ্রহে রয়েছে প্রায় ৪২ হাজার উপাদান।
গুটেনবার্গ প্রকল্পের যাত্রা শুরু হয় ১৯৭১ সলে মাইকেল এস. হার্ট নামক একজন ব্যক্তির প্রচেষ্টায়। তিনিই প্রথম ডিজিটাল বইয়ের প্রয়োজনীয়তা উপলব্ধি করেন এবং বিশ্বের কপিরাইট মুক্ত বইগুলো ডিজিটালাইজেশন শুরু করেন। বইগুলো মুক্ত ফরম্যাটে এমনভাবে রুপান্তরিত করা হয় যাতে বিশ্বের সকল কম্পিউটারে তা পড়া যায়। এছাড়াও বইগুলো প্ল্যাম, ইবুক রিডার ও স্মার্টফোন এমনকি জাভা সমর্থিত মোবাইলের জন্য বিশেষভাবে তৈরি ফরম্যাটেও পাওয়া যায়। সারা বিশ্বের ১০০০০ এরও বেশি সেচ্ছাসেবকের অবদানে গড়ে উঠেছে এই বিশাল সংগ্রহ। বিশ্বের যে কেউ অবদান রাখতে পারেন এখানে বই স্ক্যানিং, মুদ্রণ পর্যবেক্ষণ ও সিডি-ডিভিডি বিতরণের মাধ্যমে। যেহেতু গুটেনবার্গ প্রকল্প বইগুলো বিনামূল্যে বিতরণ করে তাই এই সংগ্রহের পুরোটাই কপিরাইট মুক্ত। অধিকাংশ বই-ই ১৯২৩ সালের আগে প্রকাশিত।
১৯৭১ সালে মাইকেল এস হার্ট যখন যুক্তরাষ্টের ইলিনয় বিশ্ববিদ্যালয়ের ছাত্র তখন তিনি বিশ্ববিদ্যালয়ের ম্যাটেরিয়ালস রিসার্চ ল্যাবে আনলিমিটেড কম্পিউটার ব্যবহারের সুযোগ পান, সে সময় যার আর্থিক মূল্য বিবেচনা করা হয় প্রায় ১০০০০০ ডলারেরও বেশি। তিনি এই সুযোগ কাজে লাগান জনকল্যাণমুলক কিছু করার জন্য। তখন তার লক্ষ্য ছিল ২০০০ সালের মধ্যে অন্তত ১০০০০ বইয়ের ডিজিটাল ভার্সন প্রকাশ করা যা জনসাধারণ বিনামূল্য বা নামমাত্র মূল্যে পাবে। যুক্তরাষ্টের স্বাধীনতার ঘোষণা পত্র ছিল প্রকল্পের প্রথম ডিজিটাল বই। প্রকল্পের নাম রাখা হয় ১৫ শতকের বিখ্যাত প্রকাশক জোহানস গুটেনবার্গ-এর নামানুসারে যিনি বহনযোগ্য ছাপাখানার জন্য বিখ্যাত ছিলেন।
বইগুলো ডাউনলোড করা যাবে http://www.gutenberg.org, http://www.manybooks.net এবং মোবাইলের জন্য http://mnybks.net/index.wml ঠিকানা থেকে।
ফ্রী সিডি ও ডিভিডি প্রোজেক্টের আওতায় গুটেনবার্গ প্রকল্প সারা বিশ্বে ১৯০০০ বই সমৃদ্ধ ডিভিডি ও ৬০০ বই সমৃদ্ধ সিডি বিনামূল্যে বিতরণ করে।
মাইকেল এস হার্ট

মাইকেল স্টার্ন হার্ট (মার্চ ৮, ১৯৪৭ - সেপ্টেম্বর ৬, ২০১১) ছিলেন গুটেনবার্গ প্রকল্পের প্রতিষ্ঠাতা। ১৯৭১ সালে তিনি এই উন্মুক্ত ডিজিটাল গ্রন্থাগারের প্রকল্পটি শুরু করেন। তিনি যুক্তরাষ্ট্রের ওয়াশিংটনে জন্মগ্রহণ করেন।
হার্ট ২০১১ সালের ৬ ই সেপ্টেম্বর মৃত্যুবরণ করেন।
নুদিস্ক ফামিলেবুক

নুদিস্ক ফামিলেবুক (Nordisk familjebok) একটি সুয়েডীয় বিশ্বকোষ যা ১৮৭৬ থেকে ১৯৫৭ সালের মধ্যে প্রকাশিত হয়। এটি বর্তমানে লিঙ্কপিং বিশ্ববিদ্যালয়ের রিউনবার্গ প্রকল্পে ডিজিটার ফরম্যাটে পাওয়া যাচ্ছে।
নুদিস্ক ফামিলেবুকের প্রথম সংস্করণ ১৮৭৬ থেকে ১৮৯৯ সাল পর্যন্ত ২০ খণ্ডে প্রকাশিত হয়। এই সংস্করণে নর্স পুরাণের দেবী ইদুনের ছবি থাকায় এটি "ইদুন সংস্করণ" নামে পরিচিত ছিল।<ref name="https://runeberg.org/katalog.html"></ref> এটি ২৫ বছর নিয়মিত প্রকাশিত হয় এবং প্রথম ১০টি সংস্করণের বিষয়বস্তুসমূহ পরবর্তী সংস্করণগুলোতে পাওয়া যায়নি।
গোলাম মোহাম্মদ দস্তগীর টিটো

গোলাম মোহাম্মদ দস্তগীর টিটো বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের কলমা গ্রামে পাক বাহিনীর সাথে এক সম্মুখ যুদ্ধে শাহাদাত বরণ করেন। তাকে সাভার ডেইরি ফার্মের মূল ফটকের পাশে (জাহাঙ্গীরনগর বিশ্ববিদ্যালয়ের মূল ফটকের বিপরীত পাশে) কবর দেয়া হয়েছে।
গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা।
গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানি হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন।
মাইকেল ফ্যারাডে

মাইকেল ফ্যারাডে (সেপ্টেম্বর ২২, ১৭৯১ – আগস্ট ২৫, ১৮৬৭) একজন ইংরেজ রসায়নবিদ এবং পদার্থবিজ্ঞানী ছিলেন। তড়িচ্চুম্বক তত্ত্ব এবং তড়িৎ রসায়নের ক্ষেত্রে তার গুরুত্বপূর্ণ অবদান রয়েছে। তিনি প্রতিষ্ঠা করেন যে, চুম্বকত্ব আলোকে প্রভাবিত করে এবং এই দুই প্রত্যক্ষ ঘটনার মধ্যে একটি অন্তর্নিহিত সম্পর্ক রয়েছে। তার আবিষ্কারের প্রধান বিষয়বস্তুগুলোর মধ্যে রয়েছে তড়িচ্চুম্বক আবেশ, ডায়াম্যাগনেটিজম, তড়িৎ বিশ্লেষণ। তিনি বিদ্যুতের জনক হিসেবে পরিচিত।
১৭৯১ সালের ২২শে সেপ্টেম্বর ইংল্যান্ডে নিউইংটন বাটস অঞ্চলে ফ্যারাডের জন্ম। তার বাবা জেমস ছিলেন একজন কামার। বাড়ির কাছে একটি প্রাথমিক স্কুল এ কিছুদিন পড়াশোনা করছেন ফ্যারাডে। তারপর আর্থিক অনটনের কারণে মাঝপথেই স্কুল ছেড়ে দিতে হয়। তারপর আর কোনোদিন স্কুলে যাওয়ার সৌভাগ্য হয় নি তার।
পরিবারের আর্থিক অবস্থার কথা চিন্তা করে তিনি একটি বইয়ের দোকানে কাজ নেন। সেখান থেকে বিভিন্ন পত্রপত্রিকা মানুষের বাড়ি গিয়ে গিয়ে বিক্রি করাই ছিল তার কাজ। এক বছর কাজ করার পর তাকে বই বাঁধাইয়ের কাজ দেওয়া হয়, যাতে কষ্ট আরেকটু কম হয়। এই কাজের ফাঁকে পড়ার সুযোগ বেশি। বিজ্ঞানবিষয়ক বইগুলো তাকে বেশি আকর্ষণ করে। কিছুদিনের মধ্যে তিনি তার বাড়িতে বিজ্ঞানের গবেষণার জন্য ছোট একটা গবেষণাগার তৈরি করে ফেলেন। হাত খরচের পয়সা বাঁচিয়ে গবেষণার জন্য একটা দুইটা জিনিস কিনতেন। আবার অনেক জিনিস ফেলে দেওয়া আবর্জনা থেকে তুলে নিয়ে নিজে তৈরি করে নিতেন। একদিন হঠাৎ করে ২১ বছর বয়সে তিনি স্যার হামফ্রে ডেভির সাথে কাজ করার সুযোগ পেলেন। হামফ্রে তাকে ল্যাবরেটরির বোতল ধোয়ার কাজ দিলেন। কাজের ফাঁকেই তিনি হামফ্রের গবেষণা মনোযোগ সহকারে দেখতেন।
ফ্যারাডের গবেষণাকে মূলত তিনটি অংশে ভাগ করা যায়। তিনি প্রথমে রসায়ন নিয়ে গবেষণা করতেন। ধীরে ধীরে চুম্বক শক্তি সংক্রান্ত গবেষণার প্রতি মনোযোগী হয়ে ওঠেন। তিনি প্রধানত তড়িৎ ও চুম্বক শক্তির মধ্যেকার সম্পর্ক নির্ণয় এবং তড়িৎ শক্তির সাহায্যে কীভাবে যান্ত্রিক শক্তি লাভ করা সম্ভব, তা নিয়ে ব্যাপক অনুসন্ধান করেন এবং এই কাজে অনেকখানি সাফল্য লাভ করেন। এই সময় বিজ্ঞানী ওয়ালস্টন একই বিষয় নিয়ে গবেষণা করছিলেন। তিনি ফ্যারাডের বিরুদ্ধে তার গবেষণার বিষয়বস্তু চুরির অভিযোগ আনেন। যদিও অভিযোগ মিথ্যা বলে প্রমাণিত হয়, তবুও ফ্যারাডে নিজেকে বিদ্যুৎ সংক্রান্ত গবেষণা থেকে সরিয়ে আনেন। তারপর তিনি রসায়ন শাস্ত্রের বিভিন্ন বিষয় নিয়ে অনুসন্ধান করতেন।
দীর্ঘ সাত বছর পর ১৮৩১ সালে আবার ফিরে এলেন তিনি তার তড়িৎ চুম্বক গবেষণায়। অবশেষে কিছুদিনের মধ্যেই তিনি ডায়নামো প্রস্তুত করে ফেললেন। তিনি এই মেশিনের নাম দেন ম্যাসোনো ইলেক্ট্রিক মেশিন। তারপর ১৮৪১ সালে তিনি আবিষ্কার করে ফেললেন তার যুগান্তকারী তত্ত্ব আলোর ওপর চুম্বকের প্রভাব। এই আবিষ্কারের উপর ভিত্তি করেই জেমস ক্লার্ক ম্যাক্সওয়েল বার করলেন তার বিখ্যাত তড়িচ্চুম্বকীয় সমীকরণ। আমরা এখন যে বিদ্যুৎ সুবিধা ভোগ করছি, তা মূলত মাইকেল ফ্যারাডেরই আবিষ্কার । তিনি সবসময় বলতেন যে: 
অ্যালবার্ট আইনস্টাইনের স্টাডিরুমে আইজ্যাক নিউটন আর জেমস্ ক্লার্ক ম্যাক্সওয়েলের ছবির পাশাপাশি মাইকেল ফ্যারাডের ছবিও রাখা ছিল। ফ্যারাডের স্মৃতিচারণ করে পদার্থবিদ আর্নেস্ট রাদারফোর্ড বলেছিলেন: 
"কেমিক্যাল ম্যানিপুলেশন" ব্যতীত, ফ্যারাডের বৈজ্ঞানিক কাগজপত্র বা বক্তৃতা ট্রান্সক্রিপশানের সংগ্রহ ছিলো। তার মৃত্যুর পূর্ব পর্যন্ত, তার চিঠি এবং ১৮১৩-১৮১৫ সালে পর্যন্ত ডেভির সাথে ভ্রমণ জার্নাল বেশ কয়েকটি খণ্ডে 'ফ্যারাডের দিনলিপি' হিসেবে প্রকাশিত হয়েছে।
সংজ্ঞানাত্মক বিজ্ঞান

সংজ্ঞানাত্মক বিজ্ঞান () হচ্ছে মন, মস্তিষ্ক ও বুদ্ধি (intelligence) সংক্রান্ত বৈজ্ঞানিক গবেষণা। এই গবেষণা ক্ষেত্রের সাথে অনেকগুলি জ্ঞানের শাখা যেমন - মনোবিজ্ঞান, স্নায়ুবিজ্ঞান, ভাষাবিজ্ঞান, দর্শন, কম্পিউটার বিজ্ঞান, নৃতত্ত্ব, জীববিজ্ঞান, ইত্যাদি জড়িত।
সংজ্ঞানাত্মক বিজ্ঞান একটি বিস্তৃত গবেষণাক্ষেত্র, যাতে "সংজ্ঞান" (cognition) সংক্রান্ত সকল বিষয় আলোচিত হয়। সংজ্ঞানাত্মক বিজ্ঞানের সবচেয়ে গুরুত্বপূর্ণ প্রশ্নসমূহ হলো: "বুদ্ধি কি? পরিগণনামূলক পদ্ধতিতে (computationally) বুদ্ধির প্রতিরূপ (model) কীভাবে তৈরি করা সম্ভব বা আদৌ সম্ভব কি না?"
নিচে সংজ্ঞানাত্মক বিজ্ঞানের মূল আলোচ্য বিষয়সমূহ দেয়া হলো।
কৃত্রিম বুদ্ধিমত্তা (Artificial Intelligence) দ্বারা কম্পিউটারে মানুষের বুদ্ধিবৃত্তির বিভিন্ন বৈশিষ্ট্য প্রদানের চেষ্টা করা হয়। কৃত্রিম বুদ্ধিমত্তার সাহায্যে বুদ্ধিকে কম্পিউটার মডেল (Computer model) দ্বারা ছদ্মায়নের (simulation) প্রচেষ্টা সংজ্ঞানাত্মক বিজ্ঞানের একটি অন্যতম গবেষণামূলক লক্ষ্য।
মস্তিষ্ক কীভাবে শোনা বা পড়া বাক্য বা ভাষাকে বোঝার মত উপযোগী করে প্রক্রিয়া করে, সংজ্ঞানাত্মক বিজ্ঞানের জন্য এর উত্তর অত্যন্ত গুরুত্বপূর্ণ। এ সংক্রান্ত গুরুত্বপূর্ণ গবেষণা প্রশ্নসমূহ হলো: (১) ভাষাগত জ্ঞান কতখানি সহজাত আর কতখানি শিক্ষালব্ধ?, (২) শিশু-অবস্থায় মানুষ যতটা সহজে তার প্রথম ভাষা শিখতে পারে, প্রাপ্তবয়স্ক-অবস্থায় দ্বিতীয় ভাষা শেখাটা তার চেয়ে অনেক কঠিন হয় কেনো? (৩) মানুষ কি করে আগে শোনেনি এমন কোন বাক্য শুনে বুঝতে সক্ষম হয়?
শিক্ষা (learning) ও বিকাশ (development) হচ্ছে সময়ের সাথে জ্ঞান ও তথ্য আহরণের প্রক্রিয়া। বুদ্ধির বিকাশ কতটা সহজাত আর কতটা শিক্ষালব্ধ, সংজ্ঞানাত্মক বিজ্ঞানে এটি একটি প্রধান জিজ্ঞাস্য। প্রায় প্রতিটি বুদ্ধিবৃত্তিক আচরণের পেছনে জিনগত ও আহরিত জ্ঞান, উভয়ের প্রভাব বিদ্যমান।
সাও পাওলো

সাও পাওলো (; , ) জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাও পাওলো প্রদেশে অবস্থিত। এটি ব্রাজিলের সবচেয়ে সম্পদশালী শহর। সাও পাওলো হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাও পাওলো নগরীতে প্রায় ২ কোটি লোক বাস করেন।
সাও পাওলো শহরের অধিবাসীদেরকে পাউলিস্তানু ডাকা হয়।
এই শহরে অ্যারেনা দে সাঁউ পাউলু ২০১৪ ফিফা বিশ্বকাপ এর সময় বারোটি ভেন্যুর মধ্যে একটি ছিল। উপরন্তু, সাও পাওলো শহর ১৯৫০ ফিফা বিশ্বকাপ এরও আয়োজক ছিল।
সাও পাওলো বিশ্ববিদ্যালয়, সাওপাওলোতে অবস্থিত একটি খ্যাতনাম বিশ্ববিদ্যালয়।
উপসেট

গণিতে, বিশেষত সেট তত্ত্বে, উপসেট (subset), অধিসেট (superset) এবং প্রকৃত (proper) উপসেট বা অধিসেট দ্বারা একটি বিশেষ সম্পর্ক (relation) - অন্তর্ভুক্তিকে (inclusion) ব্যাখ্যা করা হয়। সাধারণভাবে বললে, উপসেট formula_1-এর সকল সদস্য অধিসেট formula_2-এর অন্তর্ভুক্ত, কিন্তু formula_2-তে এমন সদস্যও থাকতে পারে, যা formula_1-তে নেই (ডানের চিত্র দেখুন)।
যদি "A" ও "B" সেট হয় এবং "A"-এর প্রত্যেকটি সদস্য "B"-এরও সদস্য হয়, তবে:
এবং
সংজ্ঞানুসারে একটি সেট তার নিজের উপসেট।
যদি "A", "B"-এর উপসেট হয়, কিন্তু "A" ও "B" সমান না হয়, তবে "A" হচ্ছে "B"-এর "প্রকৃত" উপসেট। একে লেখা হয় "A" ⊂ "B" এভাবে। অর্থাৎ, "B"-তে এমন একটি উপাদান "x" আছে যা "A"-তে নেই। একইভাবে, "B" ⊃ "A" দ্বারা বোঝায় "B" "A"-এর প্রকৃত অধিসেট।
উপসেটের প্রতীকগুলো মনে রাখার সহজ উপায় হল ⊆ ও ⊂ -এর সাথে ≤ ও < -এর সাদৃশ্য লক্ষ করা। যেমন, যদি "A", "B"-এর একটি উপসেট হয় (অর্থাৎ "A" ⊆ "B"), তবে "A"-এর উপাদানগুলোর সংখ্যা "B"-এর উপাদানগুলোর সংখ্যার চেয়ে হয় কম, না হলে সমান (অর্থাৎ |"A"| ≤ |"B"|)। একইভাবে যদি "A" ও "B" সসীম সেট হয়, তবে "A" ⊂ "B" নির্দেশ করে |"A"| < |"B"|।
অনেক লেখক ওপরের রীতিটি অনুসরণ করেন না, বরং ⊂ ব্যবহার করে উপসেট নির্দেশ করেন (প্রকৃত উপসেট নয়)। প্রকৃত উপসেট নির্দেশ করার জন্য একটি দ্ব্যর্থতা নিরসনকারী প্রতীক রয়েছে, formula_5 (বা ইউনিকোড-এ ব্যবহৃত চিহ্ন ⊊)। কোন কোন লেখক উপসেট নির্দেশ করার জন্য ⊆ এবং প্রকৃত উপসেট নির্দেশ করার জন্য formula_5 ব্যবহার করেন এবং ⊂ একেবারেই ব্যবহার করেন না।
ওপরের মন্তব্যগুলো অধিসেটের জন্যও প্রযোজ্য।
প্রস্তাবনা ১: খালি সেট প্রতিটি সেটের একটি উপসেট।
প্রমাণ: প্রদত্ত যেকোন সেট "A"-র জন্য আমাদেরকে প্রমাণ করতে হবে ø "A"-এর একটি উপসেট। অর্থাৎ দেখাতে হবে ø-এর সব উপাদান "A"-এরও উপাদান।
কিন্তু ø-র কোন উপাদান নেই।
একজন অভিজ্ঞ গণিতবিদের জন্য "ø-র কোন উপাদান নেই, সুতরাং ø-র সব উপাদান "A"-এর উপাদান" একটি তুচ্ছ সত্য, কিন্তু গণিতে নতুন কারও জন্য এটি বোঝা কষ্টকর হতে পারে। যেহেতু ø-এর কোন সদস্য উপাদানই নেই, কীভাবে সেই "উপাদানগুলো" অন্য কোন কিছুর সদস্য উপাদান হতে পারে?
এক্ষেত্রে উলটো দিক থেকে চিন্তা করাটা সহজ। যদি আমরা প্রমাণ করতে চাই ø "A"-র উপসেট নয়, আমাদেরকে ø-এর এমন একটি উপাদান খুঁজে বের করতে হবে যেটি "A"-এর উপাদান নয়। কিন্তু এটি অসম্ভব , যেহেতু ø-এর কোন উপাদানই নেই। সুতরাং ø অবশ্যই "A"-এর একটি উপসেট।
নিচের প্রস্তাবনাটি প্রস্তাব করে যে অন্তর্ভুক্তি একটি আংশিক ক্রম।
প্রস্তাবনা ২: যদি "A", "B" ও "C" তিনটি সেট হয় তবে নিচেরগুলো সত্য:
The usual order on the ordinal numbers is given by inclusion.
For the power set of a set "S", the inclusion partial order is (up to an order-isomorphism) the Cartesian product of |"S"| (the cardinality of "S") copies of the partial order on {0,1}, for which 0 < 1.
বুসেফেলাস

বুসেফেলাস মহামতি আলেকজান্ডারের ঘোড়ার নাম । আলেকজান্ডার সম্পর্কিত বিভিন্ন উপকথা এবং কাহিনীতে এই ঘোড়ার নামের উল্লেখ পাওয়া যায়। কথিত আছে, বুসেফেলাস আলেকজান্ডারের শেষ যুদ্ধে মৃত্যুবরণ করার আগ পর্যন্ত সকল যুদ্ধে আলেকজান্ডারের সাথে ছিল। ভারত হতে ফেরার সময় আলেকজান্ডারে বুসেফেলাসের নামে একটি স্থানের নামকরণ করেন।
একদিন আলেকজান্ডার তার পিতা ফিলিপ সাথে হাঁটছিলেন। তারা একস্থানে এসে দেখলেন কতগুলো লোক একটি কাল বর্ণের পাগলা ঘোড়াকে বশে আনতে চেষ্টা করছে। আলেকজান্ডারের ঘোড়াটাকে পছন্দ হল এবং তিনি তার পিতার কাছে আর্জি করলেন তাকে ঐ ঘোড়াটা কিনে দিতে। ফিলিপ হেসে বললেন, "তুমি যদি ঘোড়াটাকে বশে আনতে পারো, তবেই ঘোড়াটাকে তুমি পেতে পার"। আলেকজান্ডার ঘোড়াটাকে ভালোমত লক্ষ করে বুঝতে পারলো, আসলে ঘোড়াটা তার নিজের ছায়া (ঘোড়ার) প্রতি ভীত। সে ঘোড়াটার দিকে এগিয়ে গেলেন এবং ওটাকে সূর্যের দিকে মুখ করালেন যেন সে তার নিজের ছায়ার দিকে লক্ষ্য করতে না পারে। ফলশ্রুতিতে, ঘোড়াটা সহজেই বশে আসলো। ফিলিপ ঘোড়াটাকে আলেকজান্ডারকে কিনে দিলেন। আলেকজান্ডার ঘোড়াটার নামকরণ করলেন, বুসেফেলাস (যার অর্থ ষাড়ের মাথা)।
পার্সেপোলিস

পার্সেপোলিস দ্বিতীয় ইরানি শাসক বংশ অ্যাকামেনিড সাম্রাজ্রের রাজধানী। এটি শিরাজ শহর থেকে প্রায় ৭০ কিমি উত্তরপূর্বে অবস্থিত। খ্রিস্টপূর্ব তৃতীয় শতাব্দিতে মহামতি আলেকজান্ডার পারস্য জয়ের পর এই শহর ধ্বংস করে দেন। ইউনেস্কো ১৯৭৯ সালে এটিকে বিশ্ব ঐতিহ্যবাহী স্থান হিসাবে ঘোষণা করে। 
প্রত্নতত্ত্ব নিদর্শন থেকে দেখা যায় পার্সেপলিস স্থাপন শুরু হয় খ্রিস্ট্রপূর্ব ৫১৫ সালে। আন্দ্রে গোদার্দ ফরাসি প্রত্নতত্তবিদ ১৯৩০ সালে পার্সেপলিস খনন করেন। ধারণা করা হয় সম্রাট সাইরাস মহান কুরুশ–এর আমলে পার্সেপেলিসের ভিত্তি সুচিত হয় কিন্তু প্রথম দারিয়ুস ("Daryush") –এর আমলে প্রাসাদ নির্মাণ করা হয়।
দারিয়ুস আপাদান প্রাসাদ ও পর্ষদ হল, রাজকোষ ও সীমানা নির্মাণের আদেশ দেন। যা তার সন্তান রাজা মহান জারজেস ("Khashayar") এর আমলে শেষ হয়। যা পরবর্তীতে অ্যাকামেনিড সাম্রাজ্য ধ্বংসের আগ পর্যন্ত বিস্তৃতি লাভ করে।
মিশর জয়ের পর আলেকজান্ডার আরো পূর্বে আসরিয়ার (বর্তমানে উত্তর ইরাক) দিকে অভিযান করেন। সেখানে দারিয়ুস এর নেতৃত্বে গাউগামেলার যুদ্ধে তৃতীয় পারস্য সেনাবাহিনীকে পরাজিত করেন। যুদ্ধে দারিয়ুসের রথের সারথীর মৃত্যু বরণ করলে দারিয়ুস আবার পালাতে থাকেন এবং আলেকজান্ডার তাকে আরবেলা পর্যন্ত ধাওয়া করেন। দারিয়ুস ইকবাটানা পাহাড়ে আশ্রয় নিলে আলেকজান্ডার ব্যাবিলনের উদ্দেশ্যে যাত্রা করেন। 
ব্যাবিলন থেকে আলেকজান্ডার অন্যতম অ্যাকামেনিড রাজধানী সুসাতে যান এবং এর কোষাগার দখল করেন। সেনাবাহিনীর একটি বড় অংশ রয়েল রোড হয়ে পারস্যের রাজধানী পার্সেপলিস্‌ পাঠিয়ে দেন। অন্যদিকে, নিজে দ্রুত পারস্য দরজা দখল করেন (আধুনিক জাগরস্‌ পর্বতে) এবং তারপরই দ্রুত পার্সেপলিস্‌ এর রাজকোষ লুট হবার আগেই সেখানে চলে যান। এর পরবর্তি কয়েক মাস আলেকজান্ডার সেনাবাহিনীকে পার্সেপলিস্‌ লুট করতে দেন। এসময় পার্সেপলিসের পূর্ব দিকের প্রাসাদ যেরসেক্সে আগুন লেগে তা পুরো শহরে ছড়িয়ে যায়।
ব্যাবিলন

ব্যাবিলন বা বাবিল (, , , , , , "Bābiru", "Babili") ছিল মেসোপটেমিয়ার একটি শহর। এর ধ্বংসাবশেষ পাওয়া যাবে ইরাকের বাবিল প্রদেশে। ব্যাবিলন বাগদাদের প্রায় ৮৫ কিলোমিটার (৫৫ মাইল) দক্ষিণে অবস্থিত। এইটি রাজ্যের পবিত্র শহর ছিল ২৩০০ খ্রীষ্টপূর্বাব্দে এবং ব্যাবিলন সাম্রাজ্যে রাজধানী ছিল ৬১২ খ্রীষ্টপূর্বাব্দে। শহরটি প্রথম ব্যাবিলন রাজবংশের বৃদ্ধির সঙ্গে উন্নতিলাভ, লক্ষনীয় উপনীত এবং রাজনৈতিক সুখ্যাতি লাভ করেছিল। এইটি একটি আধুনিক মহানগরের প্রথম উদাহরণ, আলেকজান্ডারের সময়ে সম্ভবত এখানে দশ লক্ষের মত বাসিন্দা ছিল। ব্যাবিলনের শূন্য উদ্যান পৃথিবীর সপ্তম আশ্চর্যের একটি।
ব্যাবিলন নামটি এসেছে সুমেরিয়ান থেকে, (আক্কাদীয় ভাষায়: Bab-Ilu), এর অর্থ হল "ঈশ্বরের দরজা"। হিব্রু বাইবেলে নামটি בבל (Babel) হিসেবে আবির্ভূত হয়, যার ব্যাখ্যা Book of Genesis 11:9 তে করেছে। সেখানে এর অর্থ "বিভ্রান্তি", যা "বিভ্রান্তি করা" ক্রিয়াপদ থেকে এসেছে।
আমুন

আমুন, মিশরীয় ভাষায়: Yamānu; (এঁকে আমোন, আমোউন, আমেন, এবং কদাচিৎ ইমেন অথবা ইয়ামুন উচ্চারণ করা হয়ে থাকে, গ্রিক ভাষায়: Ἄμμων/ আমোন, এবং Ἅμμων/ হামোন) একজন প্রাচীন মিশরীয় দেবতা। প্রথমে বায়ু দেবতা রূপে উপাসিত হলেও পরে সৃষ্টিকর্তা রূপে আমুনের উপাসনা আরম্ভ হয়। মিশরীয় দেবতাদের মধ্যে ওসিরিস এবং আমুন-রা এর সম্পর্কেই সবচেয়ে বিস্তৃত লিখিত বিবরণী পাওয়া যায়।
আমুন স্বয়ম্ভূ, অর্থাৎ তিনি নিজেই নিজেকে সৃষ্টি করেছিলেন। তার প্রথম স্ত্রী ছিলেন ওসরেত এবং পরবর্তীকালে আমুনেত এবং মুত-এর সাথে তার বিবাহ হয়। চন্দ্র দেবতা খোংশুর পিতা আমুন এবং মা মুত।
১৯১০ সালে রেনে বাসেট প্রস্তাব দিয়েছিলেন যে, আমুনের ধর্ম বিশ্বাস প্রাচীন মিশরে ছড়িয়ে পড়ার আগে প্রথম প্রাচীন লিবিয়ায় বিকশিত হয়েছিল। কিন্তু এটি একটি অপ্রমাণিত অনুমান মাত্র, কারণ আমুন প্রথমে মিশরে ( ২৩৫০ খ্রিস্টপূর্বাব্দে) "ফেরাউন উনাসের " সমাধিতে উপস্থিত ছিলেন, লিবিয়ায় নয়। 
প্রাচীন মিশরীয় পিরামিড গ্রন্থে আমুন এবং আমাউনেটের কথা উল্লেখ রয়েছে। আমুন (লিখিত imn) নামটির অর্থ "লুকানো" বা "অদৃশ্য", যা পিরামিড গ্রন্থে পাওয়া বিশেষণ দ্বারাও সত্যায়িত হয় "হে মহান দেবতা আপনি, যার নাম অজানা"।
১১তম রাজবংশ অধীনে প্রথম মধ্যবর্তী যুগের সমাপ্তির পর আমুন থিবিসের অভিভাবক দেবতা পদে উন্নীত হন। থিবিসের পৃষ্ঠপোষক হিসাবে ছিলেন তাঁর স্ত্রী মুত। থিবিসে, পিতা হিসাবে আমুন, মা হিসাবে মুত এবং পুত্র হিসাবে চন্দ্র দেবতা খোনসু ঐশ্বরিক পরিবার বা "থেবান ত্রয়ী" গঠন করেছিলেন।
প্লুতার্ক

প্লুতার্ক (আনু. ৪৬ - ১২০) ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি মেস্ত্রিউস লুসিয়াস প্লুতার্ক নামে পরিচিতি লাভ করেন। তিনি "প্যারালাল লাইভস" ও "মোরালিয়া" রচনার জন্য প্রসিদ্ধ। প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল।
প্লুতার্ক ৪৬ খ্রিষ্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি "মোরালিয়া" ও তার নিজের "লাইফ অব এন্টনি" বইয়ে স্বাক্ষর করেন।
ম্যাসিডনের দ্বিতীয় ফিলিপ

মেসিডোনিয়ার দ্বিতীয় ফিলিপ খ্রিস্টপূর্ব তৃতীয় শতাব্দীতে মেসিডোনিয়ার রাজা ছিলেন। তিনি ছিলেন মেসিডনের আরগিদ রাজবংশের রাজা এবং রাজা ৩য় অ্যামিনতাসের ৩য় পুত্র। রাজা ফিলিপ গ্রীসের সকল নগর রাষ্ট্র জয় করেন। এরপর তিনি গ্রিক নগররাষ্ট্রসমূহের ফেডারেশন গঠনের উদ্যোগ নেন। তাঁর পরিকল্পনা অনুযায়ী এ ফেডারেশনের নাম হবে লিগ অব করিন্থ। রাজা নিজে হবেন এ ফেডারেশনের প্রধান শাসক। গ্রিক বাহিনীর সেনানায়ক হয়ে তারপর পারস্য আক্রমণের পরিকল্পনা ছিল। কিন্তু এক দেহরক্ষীর হাতে নিহত হলে তাঁর পরিকল্পনা বাস্তবায়িত হতে পারেনি।
রাজা ফিলিপের পুত্র ছিলেন মহামতি আলেকজান্ডার।
বাঙালি বিজ্ঞানীদের তালিকা

২০১৬ সালের ফেব্রুয়ারিতে আমেরিকান সরকারের বিজ্ঞান ও প্রকৌশল বিষয়ক শীর্ষ পুরস্কার প্রেসিডেন্টসিয়াল আরলি কেরিয়ার এওয়ার্ড ফর সাইনটিস্ট এন্ড ইনজিনিয়ার্স্ এর জন্য মনোনিত হন তিনি।
বিরিশিরি

বিরিশিরি নেত্রকোণা জেলার দুর্গাপুর উপজেলার ঐতিহ্যবাহী একটি গ্রাম। শুরুতে এটি ইউনিয়ন পরিষদের অন্তর্ভুক্ত থাকলেও দুর্গাপুর পৌরসভা হওয়ার সাথে সাথে সদরের পার্শ্ববর্তী হওয়ায় গ্রামটিকে ওয়ার্ড হিসাবে অন্তর্ভুক্ত করা হয়। । ইংরেজ শাসন আমলে স্থাপিত শত বছরের পুরনো বয়েজ ও গালর্স হাই স্কুল, সরকারী কালচারাল একাডেমী, সোমেশ্বরী নদী, সাগর দিঘী, দুর্গাপুর রাজবাড়ী, পুরাকীর্তি নিদর্শন মঠগড়, মনোরম প্রাকৃতিক পরিবেশ আর দর্শনীয় স্থানগুলোর কারণে পর্যটকদের কাছে এটির যথেষ্ট সুনাম আছে। স্থানীয় অধিবাসীদের ৬০ ভাগ গারো আদিবাসী ৩০ ভাগ মুসলিম, বাকি ১০ ভাগ হিন্দু ও অন্যান্য জনগোষ্ঠী।
এখানে বাসস্ট্যান্ড থাকায় এটি সারাদেশব্যাপী একটি পরিচিত নাম । অনেকে বিরিশিরিকে দুর্গাপুর শহর থেকে আলাদা মনে করেন। কিন্তু বিরিশিরি দুর্গাপুর পৌরসভার একটি ওয়ার্ড। সোমেশ্বরী নদীই দুর্গাপুর ও বিরিশিরিকে আলাদা করেছে।
কালচারাল একাডেমি, কমলা রাণীর দিঘী, সোমেশ্বরী নদী।
বিরিশিরি কালচারাল একাডেমিতে উপজাতীয় সংস্কৃতি চর্চা করা হয়। এখানে প্রতি বছর উপজাতীয়দের সাংস্কৃতিক অনুষ্ঠানসহ অন্যান্য অনুষ্ঠান হয়ে থাকে। প্রতিটি অনুষ্ঠানে বিভিন্ন এলাকা থেকে প্রচুর জনসমাগম হয়।
বিরিশিরি ইউনিয়ন পরিষদের পাশেই কমলা রাণীর দিঘী। এই কমলা রাণীর দিঘী সাগর দিঘি নামেও পরিচিত। দিঘীটি পুরোপুরি নদী গর্ভে বিলীন হয়ে গেলেও এর দক্ষিণ পশ্চিম পাড় এখনও কালের স্বাক্ষী হয়ে আছে।
বলা যায় এই নদীটি একটি কয়লা খনি। সারা দিন স্থানীয় দিন-মজুররা এই নদীতে কয়লা তোলে। দিন শেষে স্থানীয় মজুদদারদের কাছে কয়লা বিক্রি করে। মেঘালয়ের গারো পাহাড় থেকে নেমে এসেছে এই সোমেশ্বরী নদী, যার আদি নাম ছিলো ‘সমসাঙ্গ’। বিজয়পুর, রানী খং এসব জায়গায় যেতে হলে এই নদী নৌকায় পাড় হতে হয়।
বিজয়পুর যাওয়ার সময় পথেই পড়বে কুল্লাগড়া মন্দির। মন্দিরটির নান্দনিক কারুকার্য দৃষ্টি কাড়ে।
কলকাতা জেলা

কলকাতা জেলা হল ভারতের পশ্চিমবঙ্গ রাজ্যের প্রেসিডেন্সি বিভাগের অন্তর্ভুক্ত একটি জেলা। এই জেলা রাজ্যের রাজধানী কলকাতা শহরের কেন্দ্রস্থলে অবস্থিত। কলকাতা পুলিশ ও কলকাতা পৌরসংস্থার এক্তিয়ার এলাকার অংশবিশেষ এই জেলার জেলা সমাহর্তার এক্তিয়ার এলাকাভুক্ত। কলকাতা জেলা পশ্চিমবঙ্গের একমাত্র জেলা যেটির কোনো মহকুমা নেই। এই জেলার উত্তরে ও পূর্বে উত্তর চব্বিশ পরগনা, পশ্চিমে হাওড়া এবং দক্ষিণে দক্ষিণ চব্বিশ পরগনা জেলা অবস্থিত। জেলা সমাহর্তার প্রধান কার্যালয় বিবাদীবাগ অঞ্চলে জেনারেল পোস্ট অফিসের উত্তরে অবস্থিত।
কলকাতা জেলার গণপরিষেবা (জল সরবরাহ, নিকাশী ইত্যাদি) দেয় কলকাতা পৌরসংস্থা। তবে শহরতলি এলাকা উত্তর চব্বিশ পরগনা, দক্ষিণ চব্বিশ পরগনা, হাওড়া, হুগলি ও নদিয়া জেলার অন্তর্ভুক্ত।
মাইকেল জর্ডান

মাইকেল জেফরি জর্ডান () (জন্ম: ১৭ই ফেব্রুয়ারি, ১৯৬৩) এছাড়াও তার আদ্যক্ষর এমজে দ্বারা পরিচিত, একজন অবসরপ্রাপ্ত মার্কিন পেশাদারী বাস্কেটবল খেলোয়াড়। তিনি তার প্রজন্মের সবচেয়ে জনপ্রিয় অ্যাথলিট এবং বিশ্বজুড়ে এনবিএ-র খ্যাতি ছড়িয়ে দিতে ১৯৮০ ও ১৯৯০-এর দশকে গুরুত্বপূর্ণ ভূমিকা রাখেন। বর্তমানে তিনি শার্লট ববক্যাট্‌স নামক বাস্কেটবল দলের আংশিক মালিক।
জর্ডান দীর্ঘ ১৫ বছর এনবিএ-তে খেলেন ও ইতিহাসের সর্বোচ্চ ম্যাচপ্রতি ৩০.১২ গড় স্কোর নিয়ে অবসর নেন। তিনি শিকাগো বুল্‌স দলের হয়ে খেলে ছয়বার এনবিএ শিরোপা জয় করেন; ছয়বারই তিনি ফাইনালের সবচেয়ে দামী খেলোয়াড় (এমভিপি) পুরস্কার লাভ করেন। এছাড়া তিনি ১০ বার সর্বোচ্চ স্কোরকারীর শিরোপা লাভ করেন এবং ৫ বার লীগের সেরা খেলোয়াড় (লিগ এমভিপি) নির্বাচিত হন। "স্পোর্ট্‌স ইলাস্ট্রেটেড" ম্যাগাজিন ১৯৯১ সালে তাকে Sportsman of the Year খেতাব দেয়। ১৯৯৯ সালে ইএসপিএন তাকে বিংশ শতাব্দীর সেরা অ্যাথলিট ঘোষণা করে। তার লাফানোর ক্ষমতা ও বহু দূর থেকে লাফিয়ে বল বাস্কেটে "ডাংক" করার জন্য তাকে অনেক সময় "এয়ার জর্ডান" ও "হিজ এয়ারনেস" নামে ডাকা হয়। অনেকেই জর্ডানকে সর্বকালের সেরা বাস্কেটবল খেলোয়াড় মনে করেন।
জ্যাকি রবিনসন

জ্যাক রোজাভেল্ট "জ্যাকি" রবিনসন (ইংরেজি: Jack Roosevelt "Jackie" Robinson "জ্যাক্‌ রৌজ়াভেল্ট্‌ জ্যাকী রবিন্‌সন্‌") (৩১শে জানুয়ারি, ১৯১৯ - ২৪শে অক্টোবর, ১৯৭২) ১৯৪৭ সালে আধুনিক যুগের প্রথম কৃষ্ণাঙ্গ-মার্কিনি খেলোয়াড় হিসেবে মেজর লিগ বেইসবলে অংশ নেন। ১৯৬২ সালে তিনি "বেইসবল হল অফ ফেইম"-এ স্থান পান। তিনি ছয়বার ওয়ার্ল্ড সিরিজ দলের সদস্য ছিলেন। ১৯৪৭ সলে তিনি সেরা নবীন তারকা পুরস্কার পান। ১৯৪৯ সালে তিনি বেইসবল জাতীয় লিগের সেরা খেলোয়াড় (এমভিপি) পুরস্কার পান।
তাঁর সম্মানে প্রতিটি বেইসবল দল তাদের ৪২ নম্বর জার্সিটিকে "অবসর প্রদান" করেছে, অর্থাৎ এই নম্বরের জার্সি কেউ পড়তে পারেন না। রবিনসন ৪২ নবর জার্সি পড়ে খেলতেন। ১৯৫০ সালে তাঁর ওপর একটি আত্মজীবনীমূলক চলচ্চিত্র "The Jackie Robinson Story" নির্মাণ করা হয়, যাতে তিনি নাম ভূমিকায় অভিনয় করেন। পরবর্তীতে তিনি রাজনীতিতে জড়িয়ে পড়েছিলেন।
বেব রুথ

জর্জ হার্মান রুথ, জুনিয়র (ইংরেজি: George Herman Ruth, Jr.) (৬ই ফেব্রুয়ারি, ১৮৯৫ - ১৬ই আগস্ট, ১৯৪৮), যিনি "Babe", "The Bambino", "The Sultan of Swat", এবং "The Colossus of Clout" নামেও পরিচিত, একজন মার্কিন বেসবল খেলোয়াড়। তিনি বেসবল হল অফ ফেম-এ স্থান পাওয়া প্রথম পাঁচজন খেলোয়ড়ের একজন।
১৯২৭ সালে রুথ এক মৌসুমে ৬০টি হোম রান করার কৃতিত্ব দেখান। এই রেকর্ডটি ৩৪ বছর টিকে ছিল। ১৯৬৯ সালে পেশাদারী বেসবলের ১০০ বছর পূর্তি উপলক্ষে আয়োজিত এক ব্যালটে তিনি বেসবলের সর্বকালের সেরা খেলোয়াড় নির্বাচিত হন। ১৯৯৮ সালে "The Sporting News" পত্রিকা রুথকে বেসবলের সেরা ১০০ খেলোয়াড়দের মধ্যে ১ নম্বর স্থান দেয়।
ওগ্যুস্ত রোদাঁ

ওগ্যুস্ত রোদাঁ () (১২ নভেম্বর, ১৮৪০ – ১৭ নভেম্বর, ১৯১৭) ১৯শ ও ২০শ শতাব্দীর একজন বিখ্যাত ফরাসি ভাস্কর। তার কাজ উনিশ শতকের শেষভাগে শিল্পের জগতে গভীর প্রভাব ফেলে। বোজার (Beaux-arts) ধারার যুগপৎ অনুগামী ও বিরোধী এ ভাস্কর জটিল মনুষ্য মূর্তি নির্মাণে অদ্বিতীয় নৈপুণ্য দেখান, যা তাকে পূর্ববর্তী ও পরবর্তী সমস্ত ভাস্কর্য-নির্মাণ ধারা থেকে আলাদা করে রেখেছে।
অ্যান্ডি ওয়ারহল

অ্যান্ডি ওয়ারহল বা অ্যান্ড্রু ওয়ারহলা (; ; ৬ই আগস্ট, ১৯২৮ — ২২শে ফেব্রুয়ারি, ১৯৮৭) একজন আমেরিকান শিল্পী যিনি ভিজুয়াল আর্ট আন্দোলনের নেতৃস্থানীয় ব্যক্তিত্ব, অতি পরিচিত পপ আর্ট হিসাবে।
ফ্র্যাংক লয়েড রাইট

ফ্র্যাংক লয়েড রাইট (Frank Lloyd Wright) (৮ই জুন, ১৮৬৭ – ৯ই এপ্রিল, ১৯৫৯) ছিলেন একজন আমেরিকান স্থপতি, ইন্টেরিওর ডিজাইনার, লেখক এবং শিক্ষক। তিনি ১,০০০ এরও বেশি স্ট্রাকচার ডিজাইন করেছেন এবং ৫৩২ টি তার তত্ত্বাবধানে শেষ হয়েছে। রাইট এমন ধরনের স্ট্রাকচারাল ডিজাইনে বিশ্বাস করতেন যা মানুষ ও তার চারপাশের পরিবেশের সাথে মেলবন্ধনে থাকবে, এই দর্শনকে তিনি বলতেন “অরগানিক আর্কিটেকচার” বা “জৈব স্থাপত্যশিল্প”। এই দর্শনের সবচেয়ে সেরা উদাহরণ হচ্ছে "ফলিংওয়াটার" (১৯৩৫) যাকে আমেরিকার স্থাপত্যবিদ্যার ইতিহাসে সবচেয়ে গুরুত্বপূর্ণ কাজ বলে ধরা হয়। রাইট স্থাপত্যশিল্পের প্রেইরি স্কুল আন্দোলনের একজন অগ্রদূত ছিলেন। তিনি আমেরিকার শহুরে বসবাসের জন্য অনন্য পরিকল্পনা তৈরি করেছিলেন, যা "ইউসোনিয়ান হোম" নামে সমধিক পরিচিত।
তিনি বিভিন্ন ধরনের ভবনের মৌলিক ও উদ্ভাবনীমূলক নকশা প্রণয়ন করেছিলেন, যার মধ্যে রয়েছে অফিস, চার্চ, বিদ্যালয়, স্কাইস্ক্র্যাপার, হোটেল এবং মিউজিয়াম। তিনি তার ভবনগুলোর আসবাবপত্র ও "স্টেইনড গ্লাসের" মত অভ্যন্তরীণ উপাদানগুলোরও ডিজাইন করেছিলেন। তার লেখা বইয়ের সংখ্যা ২০ টিরও বেশি, এর পাশাপাশি লিখেছেন অসংখ্য নিবন্ধ। তিনি ইউরোপ ও আমেরিকায় লেকচারার হিসেবে সুখ্যাতি অর্জন করেছিলেন। তার বর্ণীল ব্যক্তিগত জীবনের বিভিন্ন ঘটনা নিয়ে প্রায়ই পত্রপত্রিকায় খবর হত, তার মধ্যে সবচেয়ে উল্লেখযোগ্য ১৯১৪ সালে তার স্টুডিও "তালিসিনে" আগুন ও খুনের ঘটনা। তিনি তার জীবদ্দশায় সুপরিচিত ছিলেন। ১৯৯১ সালে আমেরিকান ইন্সটিটিউট অফ আর্কিটেকচার তাকে সর্বকালের সর্বশ্রেষ্ঠ স্থপতি হিসেবে স্বীকৃতি জানায়।
ফ্র্যাংক লয়েড রাইট জন্মেছিলেন উইস্কন্সিন এর রীচল্যান্ড সেন্টার এ। তার পিতা ছিলেন উইলিয়াম ক্যারী রাইট এবং মাতা আন্না লয়েড জোনস। তার আসল নাম ছিল ফ্র্যাংক লিঙ্কন রাইট, পরে এটি পরিবর্তিত হয় যখন তার পিতা মাতার বিবাহ বিচ্ছেদ ঘটে। রাইটের বারো বছর বয়সে তার পরিবার উইস্কন্সিনের ম্যাডিসনে বসবাস শুরু করে। এখানে তিনি ম্যাডিসন হাই স্কুলে পড়াশোনা করেন। গ্রীষ্মের ছুটিগুলো তিনি কাটাতেন তার মামা জেমস লয়েড জোনস এর খামারে কাজ করে। এ সময়কার অভিজ্ঞতাই তার মাঝে প্রকৃতির প্রতি শ্রদ্ধার সঞ্চার করে, যা পরবর্তীকালের কাজসমূহে খুঁজে পাওয়া যায়।
১৮৮৫ সালে রাইট ইউনিভার্সিটি অফ উইস্কিন্সনে পুরকৌশল বিদ্যার দুটি সেমিস্টার সম্পন্ন করেন। ১৮৮৭ সালে তিনি শিকাগোতে চলে যান। শিকাগোতে তিনি বিখ্যাত স্থপতি জোসেফ ল্যীমান সীল্‌সবির অধীনে কাজ করা শুরু করেন। কিন্তু কাজের ধরন মনঃপূত না হওয়ায় এক বছরের মাঝেই এ কাজ ছেড়ে দিয়ে তিনি অ্যাডলার ও লুইস সুলিভান এর ফার্মে কাজ করা শুরু করেন। সুলিভান বিশ্বাস করতেন আমেরিকান স্থাপত্য হওয়া উচিত আমেরিকানদের প্রয়োজনীয়তার ভিত্তিতে , ইউরোপীয়ান স্থাপত্যের ধারা অনুকরণে নয়। তার এ বিশ্বাস পরবর্তীকালে রাইটের উপর গভীর প্রভাব রেখেছিল। 
সুলিভান এর মতবাদ ছিলো 'ব্যবহারের উদ্দেশ্য হতেই আকারের সৃষ্টি' ("Form Follows Function")। রাইট তার এই মতবাদকেই আরেকটু পরিবর্তন করে বিশ্বাস করতেন, ভবনের উদ্দেশ্য ও আকার দুটোরই সৃষ্টি একসাথেই, অর্থাৎ দুটোই আসলে এক ("Form and Function are One")।
১৮৯৩ সালে তিনি সুলিভানের ফার্মে তার কর্মজীবনের সমাপ্তি ঘটে। এ সময় শিকাগোতে রাইট তার নিজস্ব ফার্ম প্রতিষ্ঠা করেন, ১৮৯৮ তে স্থান পরিবর্তন করে তিনি ওকপার্কে চলে যান।
জুসেপ্পে ভের্দি

জুসেপ্পে ফোর্তুনিনো ফ্রানচেসকো ভের্দি () (লে রংকোলে, বুস্‌সেতো, হয় ৯ই অক্টোবর অথবা ১০ই অক্টোবর, ১৮১৩ – মিলান, ২৭শে জানুয়ারি, ১৯০১) একজন ইতালীয় সুরকার। তিনি মূলত অপেরার জন্য সুর করতেন। তিনি ১৯শ শতকের ইতালীয় অপেরার সবচেয়ে প্রভাবশালী সুরকার। তার কাজ আজও, প্রায় দেড় শতাব্দী পরেও, সারা বিশ্বের অপেরা মঞ্চগুলোতে প্রায়ই মূল সঙ্গীত হিসেবে পরিবেশন করা হয়।
ভের্গিল

পুবলিয়ুস ভেরগিলিয়ুস মারো (১৫ অক্টোবর, খ্রিস্টপূর্ব ৭০ – ২১ সেপ্টেম্বর, খ্রিস্টপূর্ব ১৯), যিনি পরে ভির্গিলিয়ুস এবং আরও পরে ইংরেজিতে ভার্জিল (Virgil বা Vergil) নামে পরিচিত হন, ছিলেন অগাস্টান আমলের একজন প্রাচীন রোমান কবি। তিনি ল্যাটিন সাহিত্যের সবচেয়ে বিখ্যাত তিনটি কবিতা "একলোগুয়েস" (বা "বুকোলিক্স"), "গেয়র্গিক্‌স" এবং মহাকাব্য "ইনিড" রচনা করেছিলেন। প্রাচীনকালে পরিশিষ্ট ভার্জিলিয়ানাতে সংগৃহীত বেশ কিছু ছোটোখাটো কবিতা তার রচিত বলে দাবি করা হয়েছিল, কিন্তু আধুনিক পণ্ডিতরা সাধারণত কিছু ছোট অংশের সম্ভাব্য ব্যতিক্রম ছাড়া এই রচনাগুলিকে তার রচিত নয় বলে মনে করেন।
একজন ক্লাসিক লেখক হিসাবে ইতিমধ্যেই তিনি তার নিজের জীবদ্দশায় প্রশংসিত হয়েছিলেন এবং দ্রুত এনিয়াস এবং অন্যান্য পূর্ববর্তী লেখকদেরকে অতিক্রম করে একটি আদর্শ পাঠ্য হিসাবে নিজেকে প্রতিস্থাপন করেছিলেন। এছাড়াও তিনি উত্তর-প্রাচীন, মধ্যযুগ এবং প্রাথমিক আধুনিকতার সময়ে সবচেয়ে জনপ্রিয় ল্যাটিন কবি হিসাবে নিজেকে প্রতিষ্ঠিত করেছিলেন, যা পরবর্তী পাশ্চাত্য সাহিত্যের সকলের উপর অমূল্য প্রভাব ফেলেছিল।
বিংশ শতাব্দীতে, টি এস এলিয়ট বিখ্যাতভাবে "ধ্রুপদী কী?" বিষয়ে একটি বক্তৃতা শুরু করেছিলেন এই দাবি করে যে স্বতঃস্ফূর্তভাবে সত্য হচ্ছে "আমরা যে সংজ্ঞায় পৌঁছাই না কেন, এটি ভার্জিলকে বাদ দিতে পারে না - আমরা আত্মবিশ্বাসের সাথে বলতে পারি যে এটি অবশ্যই এমন একটি হতে হবে যা ভার্জিলের সাথে আমাদেরকে স্পষ্টভাবে সংযুক্ত করবে।"
যদিও ভার্জিলের জীবন সম্পর্কিত ভাষ্যগুলি তাঁর সম্পর্কে অনেক বাস্তব তথ্য লিপিবদ্ধ করে, তবে তাদের কিছু প্রমাণ তার কবিতা থেকে আঁকা রূপক এবং অনুমানের উপর নির্ভর করে দেখানো যেতে পারে। এই কারণে, ভার্জিলের জীবন কাহিনী সম্পর্কিত বিশদগুলি কিছুটা সমস্যাযুক্ত বলে মনে করা হয়।
ঈনিড ব্যাপকভাবে ভার্জিলের শ্রেষ্ঠ রচনা হিসেবে ধরা হয় এবং পশ্চিমা সাহিত্যের ইতিহাসে সবচেয়ে গুরুত্বপূর্ণ কবিতা হিসেবে বিবেচিত হয় (টি.এস. এলিয়ট একে 'সমস্ত ইউরোপের ধ্রুপদী সাহিত্য' হিসেবে উল্লেখ করেছেন)।. সৃষ্টিকর্মটি (হোমারের ইলিয়াড এবং ওডিসির পরে রচিত) ট্রোজান যুদ্ধের একজন শরণার্থী ঈনিয়াসের বর্ণনা দেয়, যে তার ভাগ্য পূরণের জন্য সংগ্রাম করে। ঈনিয়াসের উদ্দেশ্য ইতালিতে পৌঁছানো, যেখানে তার বংশধর রোমুলাস এবং রেমাস রোম শহরের গোড়াপত্তন করবে।
"এনিড" ছিল বারটি বই জুড়ে লেখা এক মহাকাব্য, যা ঈনিয়াসের যাত্রা বর্ণনা করে। ঈনিয়াস ছিলেন একজন যোদ্ধা যিনি ট্রয়ের যুদ্ধক্ষেত্র ছেড়ে ইতালিতে পালিয়ে যায়, ইতালীয় রাজপুত্র টার্নাসের সাথে তার যুদ্ধ বাঁধে এবং একটি শহরের ভিত্তি স্থাপন করেন যেখান থেকে রোমের উদ্ভব হবে। ঈনিডের প্রথম ছয়টি খন্ড ট্রয় থেকে রোম পর্যন্ত ঈনিয়াসের যাত্রা বর্ণনা করে। ভার্জিল তার মহাকাব্যের রচনায় বেশ কয়েকটি মডেল ব্যবহার করেছেন। মহাকাব্যটি পরে রোমান সাম্রাজ্যের জাতীয় মহাকাব্যের মর্যাদা লাভ করে।
চার্লস ডিকেন্স

চার্লস জন হাফ্যাম ডিকেন্স (; জন্ম: ৭ ফেব্রুয়ারি, ১৮১২ – মৃত্যু: ৯ জুন, ১৮৭০) ছিলেন ঊনবিংশ শতকের অন্যতম শ্রেষ্ঠ ইংরেজ ঔপন্যাসিক। তাকে ভিক্টোরিয়ান যুগের শ্রেষ্ঠ ঐতিহাসিক হিসেবে মনে করা হয়। ডিকেন্স জীবদ্দশাতেই তার পূর্বসূরি লেখকদের তুলনায় অনেক বেশি জনপ্রিয়তা ও খ্যাতি অর্জন করতে সক্ষম হয়েছিলেন। মৃত্যুর পরও তার জনপ্রিয়তা অক্ষুণ্ণ থাকে। তার প্রধান কারণ হচ্ছে, ডিকেন্স ইংরেজি সাহিত্যে প্রবাদপ্রতিম বেশ কয়েকটি উপন্যাস ও চরিত্র সৃষ্টি করেছিলেন।
তার অধিকাংশ রচনাই পত্র-পত্রিকায় মাসিক কিস্তিতে প্রকাশিত হত। এই পদ্ধতিতে রচনা প্রকাশকে জনপ্রিয় করে তোলার পিছনেও ডিকেন্সের কিছু অবদান আছে। অন্যান্য লেখকগণ ধারাবাহিক কিস্তি প্রকাশের আগেই উপন্যাস শেষ করতেন, কিন্তু ডিকেন্স কিস্তি প্রকাশের সঙ্গে সঙ্গে পরবর্তী অধ্যায়গুলি রচনা করে যেতেন। এই পদ্ধতিতে উপন্যাস রচনার ফলে তার উপন্যাসগুলির গল্পে একটি বিশেষ ছন্দ দেখা যেত। অধ্যায়গুলির শেষটুকু হত রহস্যময়, যার জন্য পাঠকেরা পরবর্তী কিস্তিটি পড়ার জন্য মুখিয়ে থাকত। তার গল্পগ্রন্থ ও উপন্যাসগুলি এতই জনপ্রিয় যে এগুলি কখনই আউট-অফ-প্রিন্ট হয়ে যায়নি।
লিও টলস্টয়, জর্জ অরওয়েল, জি. কে. চেস্টারটন প্রমুখ লেখকবৃন্দ ডিকেন্সের রচনার বাস্তবতাবোধ, রসবোধ, গদ্যসৌকর্য, চরিত্রচিত্রণের দক্ষতা ও সমাজ-সংস্কার চেতনার উচ্চ প্রশংসা করেছেন। অন্যদিকে হেনরি জেমস, ভার্জিনিয়া উল্‌ফ প্রমুখ লেখকবৃন্দ ডিকেন্সের রচনার বিরুদ্ধে ভাবপ্রবণতা ও অবাস্তব কল্পনার অভিযোগ এনেছেন।
সাহিত্যিক জীবনে তিনি অনেকগুলো বিখ্যাত উপন্যাস রচনা করে গিয়েছেন, যার মধ্যে উল্লেখযোগ্য হল ডেভিড কপারফিলড, আ টেল অব টু সিটিজ, অলিভার টুইস্ট, দি ওল্ড কিউরিয়াসিটি শপ ইত্যাদি।